Fontos, hogy a ciklus második felében, az ovulációt elhagyva, kerülj bármi olyan testmozgást, ami rázkódást okoz a medencédben. Amikor a beágyazódás megtörténik, jó ha a méhtest és a méhnyálkahártya nyugalomban van. Az Aviva Torna gyakorlatai során akkor történhet rázkódás, ha sarokra huppanással végzed a gyakorlatokat. Szóval, ha kisbabát szeretnél, akkor sarokra huppanás nélkül csináld a mozdulatokat.  A másik dolog, ami rázkódást eredményezhet az az, ha előre dobod a medencédet a gyakorlatok során. A ciklusod második felében erre is érdemes odafigyelni. Lágyan puhán végzett aviva tornát szabad a ciklus második felébe is végezni. Figyeld a tested, és ha jobban esik ovuláció után elhagyhatod a belső beszorítást és csak medence billenéssel tornázz.